b'\n_START_ARTICLE_\nHuang Hua\n_START_PARAGRAPH_\nHuang Hua (hiina keeles \xe9\xbb\x84\xe5\x8d\x8e, pinyinis Hu\xc3\xa1ng Hu\xc3\xa1, s\xc3\xbcnninimi Wang Rumei; 25. jaanuar 1913 Zhili provints (t\xc3\xa4nap\xc3\xa4eval Hebei provints) \xe2\x80\x93 24. november 2000 Peking) oli Hiina Rahvavabariigi riigitegelane ja diplomaat._NEWLINE_Huang Hua \xc3\xb5ppis Yenchingi \xc3\x9clikoolis. Hiina Kommunistlikku Parteisse astus ta 1936. aastal. Alates 1937. aasta oktoobrist t\xc3\xb6\xc3\xb6tas ta Hiina Kommunistliku Partei Keskkomitees ja muudel olulistel ametikohtadel. Korea s\xc3\xb5ja ajal oli ta Hiina Rahvavabariigi esindaja rahul\xc3\xa4bir\xc3\xa4\xc3\xa4kimistel. Alates 1953. aastast oli ta Hiina Rahvavabariigi V\xc3\xa4lisministeeriumi L\xc3\xa4\xc3\xa4ne-Euroopa ja Aafrika osakonna juhataja. 1960\xe2\x80\x931971 t\xc3\xb6\xc3\xb6tas ta Hiina Rahvavabariigi suursaadikuna Ghanas, Egiptuses ja Kanadas. Ta oli esimene Hiina Rahvavabariigi esindaja \xc3\x9chinenud Rahvaste Organisatsioonis._NEWLINE_3. detsembrist 1976 kuni 19. novembrini 1982 oli ta Hiina Rahvavabariigi v\xc3\xa4lisminister.'